Here is a page extracted from Wikipedia that may contain CSS, HTML, and a lot of unformatted text.

Title: ويلفريد بلنت
Content: ويلفريد سكوين بلنت (1840 - 1922 ) Wilfrid Scawen Blunt هو شاعر ومستشرق انجليزي ومربى خيول مصريه .

حياته 
وليفرد بلنت كان أشهر أجنبي عاش فى المطرية فى مصر بسبب مواقفة السياسية المعادية للانجليز رغم انه كان انجليزي ايرلندي وده سبب حرج جامد للانجليز..بلنت وقف مع القضية المصرية ضد الاستعمار الانجليزي والقصر وليه مؤلفات ومقالات ضدهم أشهرها كتاب التاريخ السرى لاحتلال انجلترا لمصر سنة 1907

بلنت مكنش بس بيعادي الانجليز ده كمان بيدافع عن اعدائهم وزعماء مصر فهو محامي احمد عرابى وعبد الله النديم ومحمود سامى البارودى بعد القبض عليهم فى الثورة العرابية 1882 ومش بس كدة بدأ فى مخاطبة صحف العالم ويشرح ليهم قكرة الثورة العرابية وفضح للغرب الانجليز وفعلا تم تخفيف الحكم على قادة الثورة من الاعدام للنفي ..بلنت كان بالنسبة للانجليز اقوى من زعماء مصر لانه نجح فى تغيير صورة المقاومة ضد الانجليز فى العالم كله لان اللي بيخاطبهم واحد منهم.

احب أهالي المطرية زاد لبلنت فى حادثة سنة 1901 لما تم شحن عدد كبير من كلاب الصيد للقاهرة للترفيه عن ضباط الجيش، وهاجم كلب صيد حديقة بلنت بالمطرية وهنا قتل عمال قصر بلنت الكلب ودخلوا فى معركة مع ضباط الجيش الانجليزيى وضربوهم وتم طردهم من المطرية فنزلت كتيبه كبيرة وقامت باعتقال العمال وعدد من اهالي المطرية اللي شاركوا فى المعركة وبرغم قوة الموقف الا ان بلنت نجح فى اخراج اهالي المطرية من السجن وتسبب فى حرج كبير لضباط الجيش البريطاني

وليفرد كان ساكن فى فيلا بجوار صديقة الشيخ محمد عبده بشارع متحف المطرية بس كان لية مزرعة كبيرة جدا اكتر من 40 فدان وصلت لقلب عزبة النخل الحالية لمنطقة اسمها الشيخ عبيد وكان هو وزوجته الليدي أن بلنت غاويين تربية الخيول العربية واللي كان السبب فى ارتباطهم .

بلنت انفصل عن الليدي أن بسبب علاقاته النسائية المتعدده وسافر لندن لكن الليدي فضلت عايشة فى مصر فى المزرعة بتاعتها لحد ما ماتت وادفنت فى مصر.

اعماله 

 مستقبل الإسلام (لندن، 1882 م).
 خواطر عن الهند (1885 م).
 التاريخ السرى لاحتلال انجلترا مصر (1907 م، و نقله عبد القادر حمزه ل العربية).
 جوردون فى الخرطوم 1911 .

مواليد 1840
وفيات 1922
انجليز